Here is a page extracted from Wikipedia that may contain CSS, HTML, and a lot of unformatted text.

Title: النسر الجمهورى
Content: النسر الجمهوري هوا شعار مصري التصميم عبارة عن نسر زخرفي ، متاخد من «نسر صلاح الدين الأيوبي» اللى موجود على أسوار القلعه فى مدينة القاهرة ، خلته مصر شعار ليها فى مطلع الخمسينات ، بعد كده شوية دول عربيه تانيه خلته شعار ليها .

بداية الشعار 
 سنة 1953 فنانين تشكيلين ممصريين صمموا شعار متاخد من «نسر صلاح الدين» بعد اعلان الجمهوريه فى مصر ، واتنقش الشعار فى قاعة مجلس الامه المصري اللى بقي دلوقتي (مجلس الشعب) واتضربت الفلوس الفضيه والعملات التذكاريه و عليها نقش الشعار ده .

 سنة 1958 التصميم ده اتطور لمرحله جديده بعد اعلان الجمهوريه العربيه المتحده بين مصر و سوريا ، و كان شوية محافظين سوريين رافضين الشعار المصري فى الاول بس .

 بعد كده بقي شعار لشوية دول عربيه تانيه عشان فكرة القوميه العربيه ( و كلها دول اتحولت من الملكيه لل جمهوريه ) :
 العراق(لاول مره سنة 1963).
 جمهورية اليمن الديمقراطيه الشعبيه(سنة 1970).
 الجمهوريه العربيه الليبيه(سنة 1970).
 دولة فلسطين.

 سنة 1984 رجعت مصر للشعار ده مره تانيه بعد ما استخدمت شعار صقر قريش لما كانت موجوده فى اتحاد الجمهوريات العربية .

نسر ولا عقاب ؟ 
 بيتقال ان الطائر المستخدم فى الشعار ده هوا طائر العقاب الذهبي وفي خلط بين النسر و العقاب الشعار الرسمى لسوريا، والخلط ده جه بعد اعلان الوحدة بين مصر وسوريا وقبليه كانت مصر بتسخدم شعار النسر من سنة 1953 وفضل شعار الجمهوريه العربيه المتحده بعد الوحدة، وبعد الانفصال رجعت سوريا سوريا لشعارها الرسمى "العقاب"و فضلت مصر تستخدم شعار النسر الجمهوري لغاية سنة 1971 .
 نص" القانون رقم 145 لسنة 1984 بتاع شعار مصر والختم الرسمي لمصر " بينص علي أنه نسرا.

وده جزء من نص القانون باللغه العربيه :

" باسم الشعب

رئيس الجمهورية
 قرر مجلس الشعب القانون الآتي نصه ، وقد أصدرناه :

مادة 1 يتمثل شعار جمهورية مصر العربية فى شكل نسر زخرفى ، مأخوذ عن " نسر صلاح الدين " وقد وقف مرتكزًا على قاعدة كتب عليها بالخط الكوفى " جمهورية مصر العربية " كما نقش فوق صدره درع يمثل علم الجمهورية وذلك وفقًا للنموذج رقم ( 1) المرفق بهذا القانون.

صدر برئاسة الجمهورية فى ( 7 المحرم سنة 1405)الموافق( 2 اكتوبر سنة 1984 )"

 كمان الهيئه العامه للاستعلامات بتبين علي الموقع الرسمي ليها علي الانترنت ان الشعار المصري اللى فى نص علم مصر هوا طائر النسر .
وده جزء من المقاله باللغه العربيه :

"- يتكون العلم المصري حاليا من ثلاثة الوان علي شكل ثلاثة مستطيلات عرضية متساوية و يبلغ طوله ضعف عرضه.

- المستطيل العلوي من اللون الاحمر وهو لون التوهج ويدل علي الاشراق والامل والقوة.

- المستطيل الاوسط من اللون الابيض وهو لون يعبر عن النقاء وداخل المستطيل صورة النسر وهو أقوي الطيور بلون ذهبي وينظر ناحية اليمين ويعبر عن قوة مصر وحضاراتها .

- المستطيل السفلي من اللون الاسود يعبر عن عصور التخلف والاستعمار التي تخلصت منها مصر ."

أعلام مصر 

<div align="center"></center>
</div>

مصادر

شوف برضه 

  .
 علم الثوره المصريه.
 علم مصر.
 شعار مصر.
 نشيد وطنى مصرى.

جبال مصر
مصر